**REGIONÁLIS POLITIKA ÉS GAZDASÁGTAN DOKTORI ISKOLA**

***PÁLYÁZATI FELHÍVÁS***

***ÉS***

***TÁJÉKOZTATÓ***

**Pécsi Tudományegyetem**

**Közgazdaságtudományi Kar**

**Pécs, 2025. Július**

A Pécsi Tudományegyetem Közgazdaságtudományi Kara az Országos Akkreditációs Bizottság felhatalmazása alapján az 1996/97-es tanévtől kezdődően minden évben tudományos fokozat (PhD) megszerzésére felkészítő, regionális politika és gazdaságtan doktori képzést indíthat. A képzés prof. dr. Szerb László egyetemi tanár, doktori iskola vezető szakmai irányításával folyik.

A doktori képzésre pályázat útján lehet jelentkezni. Az 2025/2026. tanévre vonatkozó pályázatokat a Pécsi Tudományegyetem honlapján:

[**https://pte.hu/hu/jelentkezes-doktori-kepzesre**](https://pte.hu/hu/jelentkezes-doktori-kepzesre)

lehet feltölteni.

Kiegészítő információk:
<https://ktk.pte.hu/hu/kepzesek/doktori-kepzesek/regionalis-politika-es-gazdasagtan-doktori-iskola>

**A pályázatok benyújtásának határideje: 2025. augusztus 20.**

A pályázóknak felvételi elbeszélgetésen kell megjelenniük **2025. augusztus 25-29. közötti időszakban.**
A pontos időpontról minden pályázó időben külön értesítést kap.

A doktori képzésben részt vevő önköltséges hallgatók az I–II–III–IV. évfolyamon önköltséget fizetnek, a 2025/2026. tanévben 500.000, - Ft / félév.

A PTE Közgazdaságtudományi Karán folyó doktori képzésről, a képzésben való részvétel feltételeiről, a mellékelt tájékoztató nyújt részleteket.

Pécs, 2025. július 4.

 Dr. Takács András

 dékán

# I. Általános tudnivalók

A doktori képzés formái:

1. **Szervezett képzés**
2. A doktori képzésben a hallgatói jogviszonyban álló doktorandusznak 48 hónap áll rendelkezésére, hogy az előírt tanulmányi kötelezettségeit teljesítse.
3. Az államilag finanszírozott hallgatót ösztöndíj illeti meg.
A önköltséges doktori képzésben részt vevő hallgató a szervezett képzési programokat látogatja, önköltséget fizet, ösztöndíjra nem jogosult.
4. **Egyéni felkészülés**

**A**z egyéni felkészülés célja, hogy a hazai vagy külföldi egyetemen, mesterképzésben szerzett fokozatot és szakképzettséget tanúsító oklevéllel (vagy azzal egyenértékű egyetemi szintű végzettséget és szakképzettséget tanúsító oklevéllel), jelentős oktatói és/vagy kutatói gyakorlattal, valamint dokumentált tudományos teljesítménnyel rendelkező szak-emberek számára lehetővé tegye a doktori fokozat megszerzését. A képzési formára azok jelentkezhetnek, akik a jelentkezés pillanatában teljesítették az abszolutórium megszerzéséhez szüksége publikációs követelmények (lásd doktori szabályzat 28. §) 50%át. Az egyéni felkészülők azonnal a kutatási és disszertációs szakaszba kapcsolódnak be, felvételük a komplex vizsga elméleti részének teljesítésével történik. Egyéni felkészüléssel történő fokozatszerzés csak önköltséges formában történhet.

1. **Felvételi követelmények:**
2. egyetemi diploma,
3. megfelelő intellektuális kapacitás,
4. az angol nyelvből C típusú középfokú állami nyelvvizsga; vagy ezzel egyenértékű angol nyelvtudás
5. a doktori tanulmányaikat mesterképzéssel párhuzamosan tervező hallgatók felvételi követelményeit a PTE Doktori Szabályzata tartalmazza

A programban külföldi hallgatók is részt vehetnek.

Az önköltséges doktori képzésbe történő felvételnél előnyben részesülnek azok a jelöltek, akik a munkahelyükön hivatásszerűen oktatással és/vagy kutatással foglalkoznak, és a munkahely hozzájárul a munkaidő kedvezmény megadásához.

A felvételi elbeszélgetés a jelölt érdeklődésének, kutatási aspirációjának, szakmai intelligenciájának, nyelvi ismereteinek felmérésére szolgál.

Az államilag finanszírozott és önköltséges képzés megkülönböztetése nem érinti a program tartalmát, minden résztvevő ugyanazon kurzus hallgatója.

1. **A jelentkezéshez a PTE honlapon kért anyagokat kell csatolni:**
2. önéletrajz (formátum választható),
3. kutatási terv,
4. témavezetői nyilatkozat – sablon a KTK honlapról letölthető
5. az intézetigazgató által aláírt intézeti fogadó nyilatkozat – sablon a KTK honlapról letölthető

 mindkét nyilatkozatot az oktatói e-mail tartalmának csatolásával is elfogadjuk.

1. egyetemi diploma másolata (BA és MA is),
2. tanulmányi eredményeket tartalmazó igazolás (BA és MA is) (kreditigazolás vagy leckekönyv másolata),
3. korábbi szakmai eredmények igazolása,
4. nyelvismeretet igazoló okirat másolata,
5. felvételi díj befizetésének igazolása
számlaszám és összeg a KTK honlapon, az átutalásról szóló elektronikus visszaigazolást kérjük itt.

**Célszerű a jelentkezési laphoz csatolni**

1. a szakmai elismeréseket tanúsító másolatokat
(pályadíjak, OTDK helyezések stb.),
2. egyetemi doktori oklevél másolatát.